
CONVENIO DA  ASOCIACIÓN SOLIDARIEDADE GALEGA CO  POBO SAHARAUÍ CO CONCELLO DE RIANXO


En Rianxo, o 23 de agosto de 2022 COMPARECEN ante min, Patricia Sánchez Castelo, secretaria do Concello de Rianxo:

Doutra parte, Adolfo Muíños Sánchez, con DNI 33264742A, alcalde do Concello de Rianxo, na representación legal que lle confire o artigo 21.1.b) da Lei 7/1985, do 2 de abril, reguladora das bases do réxime local.
Dunha parte, María Isla Avión, con DNI 35544300P, en calidade de presidenta da Asociación Solidariedade Galega co Pobo Saharauí, co CIF G15924558, manifesta ter plena capacidade para a formalización deste convenio e non estar incursa en ningunha das prohibicións para obter a condición de beneficiaria de subvencións, de acordo coa normativa vixente.
As dúas partes recoñécense competencia e capacidade, respectivamente, para a formalización deste convenio.								    		                    				
EXPOÑEN


PRIMEIRO. Que a Asociación Solidariedade Galega co Pobo Saharauí é unha organización non gobernamental sen ánimo de lucro que ten como finalidades as seguintes:
1. Mellorar as condicións de vida tanto dos refuxiados saharauís, como da poboación residente no Sáhara Occidental ocupada por Marrocos.
2. Dar resposta ás necesidades de planificación e avance na xestión e execución da axuda humanitaria dirixida aos refuxiados saharauís que se lle dá en Galicia a petición e coordinación coa Delegación Saharauí en Galicia.

SEGUNDO. “PROGRAMA VACACIÓNS EN PAZ 2022 NO CONCELLO DE RIANXO”
As Vacacións en Paz preséntanse nun marco de solidariedade e axuda desinteresada co fin de propiciarlles unha estancia agradable e humanamente rica aos nenos e nenas Saharauís. Este programa dá a coñecer formas distintas de vida, de maneira que iso contribúa, non só na súa formación, senón tamén en mellorar e potenciar a comunicación e o entendemento entre o Noso Pobo e o Pobo Saharauí.  
 
TERCEIRO. Que os obxectivos específicos do programa Vacacións en Paz serán:
1  Reivindicar o dereito dos nenos e nenas Saharauís a vivir no Sáhara Occidental e poñer de manifesto a situación na que actualmente viven.
2   Facilitar asistencia médica e de alimentación.
3  Promover, entre a sociedade galega, os valores de tolerancia e solidariedade facilitando así a convivencia e integración de todas as persoas na comunidade.
4  Perfeccionar a aprendizaxe da lingua castelán e galega que estudan nos seus programas escolares.
5  Respectar o marco legal dos dereitos dos menores, tendo en conta que xa teñen a súa familia no seu pais coa que teñen que volver o remate das vacacións.
6  Garantir o regreso ao seu país coas súas familias.
7  Ofertar unha alternativa de ocio e tempo libre.
8  Evitar a súa estancia nos campamentos durante os meses de xullo e agosto por teren as temperaturas máis altas (máis de 50º á sombra).

En virtude do exposto, e dando cumprimento á vontade das entidades ás que respectivamente representan, os comparecentes outorgan neste acto o presente convenio de colaboración e acordan formalizar este convenio, que se rexe polas seguintes 

CLÁUSULAS

I. Obxecto
Este convenio ten por obxecto regular as bases do outorgamento da subvención nominativa prevista nas Bases de Execución do Orzamento prorrogado a favor da Asociación Solidariedade Galega co Pobo Saharauí (en adiante, SOGAPS), fixando as condicións impostas pola Administración concedente e os compromisos asumidos por esta e pola entidade beneficiaria para o financiamento a actuación “Programa Vacacións en Paz 2022 no Concello de Rianxo”.

II. Orzamento de gastos da actividade a realizar pola entidade beneficiaria
O custo da actuación subvencionada responde á seguinte previsión de gastos: 
Gastos de viaxe: 	3.560 €
Orzamento total: 	3.560 €


III. Financiamento municipal e outros ingresos que se obteñan para a mesma finalidade
1. A subvención concedida polo Concello de Rianxo destinarase ao financiamento das pasaxes de cada menor saharauí Tindouf-Santiago/Santiago-Tindouf, conforme aos seguintes importes:
Custo/menor: 	 	890 €
Número menores:	4
Custo total: 		3.560 €
Subvención: 		1.500 €

SOGAPS deberá xustificar fronte ao concello a realización dun gasto mínimo de 1.500 € en concepto de gastos da pasaxe Tindouf-Santiago/Santiago-Tindouf. 
No caso de que se habilite maior dotación orzamentaria, o importe da subvención poderá acadar o 100 por cento do orzamento previsto, isto é 3.560 €.

2. O importe da subvención municipal imputarase á aplicación orzamentaria 231.48990, na que consta certificado que existe crédito axeitado e suficiente por 1.500 €.
3. Esta subvención é compatible coa percepción doutras subvencións ou axudas, públicas ou privadas que SOGAPS perciba para o Programa Vacacións en Paz 2022 no Concello de Rianxo, sempre que se destinen ao financiamento de gastos diferentes dos custos das pasaxes e sempre que o seu importe xunto co da subvención municipal non supere en ningún caso o importe total dos gastos totais da actividade.
4. No caso de que a concorrencia de axudas ou subvencións supere o importe efectivamente xustificado, minorarase a achega municipal no importe necesario para darlle estrito cumprimento ao apartado anterior.

IV. Publicidade do financiamento municipal
Na publicidade pola que se dea a coñecer a realización das actividades, ben sexa por medios escritos, radiofónicos, audiovisuais ou internet, deberá constar sempre o financiamento do Concello de Rianxo.

V. Pagamentos e xustificación dos fondos recibidos.
1. O pagamento da subvención a SOGAPS realizarase con carácter pre-pagable, antes da presentación da conta xustificativa, co fin de garantir a liquidez necesaria para proceder á reserva e pagamento dos billetes de avión subvencionados.
2. Unha vez aprobada a concesión da axuda, formalizarase este convenio. O convenio formalizado debidamente é título xurídico suficiente para tramitar o pago anticipado do importe total da concesión, 1.500 €, sen necesidade de presentar conta xustificativa parcial nin prestar garantía.
Para proceder ao pagamento será requisito imprescindible a acreditación de que SOGAPS se atope ao corrente nas súas obrigas tributarias e coa Seguridade Social.
3. A conta xustificativa deberá conter a seguinte documentación:
1) Certificado do/a secretario/a da entidade na que se relacionen de forma detallada a totalidade dos gastos da actividade (acollemento de nenos/as saharauís en Rianxo), xunto co total de ingresos recibidos para esta finalidade.
2) Anexo VI, coa relación de facturas presentadas. O seu importe deberá ser, como mínimo, o importe da subvención concedida ou a suma de subvencións concedidas para esta finalidade.
3) Acreditación da equivalencia en euros do importe da factura, no caso de estar expresada en moeda estranxeira.
3) Anexo VIII, relativo ao cumprimento da finalidade da subvención.
4) Acreditación do pagamento dos gastos que se presentan dentro da conta xustificativa, no anexo VI.
5) Certificacións de que SOGAPS atópase ao corrente nas súas obrigas coa AEAT, Atriga e a Seguridade Social.

4. No caso de que, da conta xustificativa, se derive que o gasto subvencionable é inferior ao anticipo concedido, procederá o reintegro da diferenza.
No caso de que, pola concorrencia doutras axudas, a subvención municipal deba reducirse a unha contía inferior ao anticipo concedido, tamén procederá o reintegro do exceso aboado.

VI. Prazos para a xustificación
A conta xustificativa deberá presentarse, como máximo o 31/10/2022.

VII. Causas de resolución
Serán causas de resolución deste convenio as seguintes:
· O incumprimento das cláusulas do convenio
· A aplicación dos fondos a fins distintos aos que deron lugar á súa concesión
· A falta de xustificación nos termos indicados neste convenio
· Os restantes supostos previstos no artigo 33 da Lei 9/2007, do 13 de xuño, de subvencións de Galicia
A concorrencia dalgunha das causas de resolución darán lugar á anulación da subvención e ao reintegro do anticipo realizado. Os importes a reintegrar terán a natureza de ingresos de dereito público.

VIII. Control financeiro do Concello de Rianxo e dos órganos de control externo
1. Conforme ao disposto nos artigos 44 e seguintes da Lei 38/2003, do 17 de novembro, xeral de subvencións, e nos artigos 41 e seguintes da Lei 9/2007, do 13 de xuño, de subvencións de Galicia, a ARE poderá ser escollida pola Intervención Municipal para a realización dun control financeiro sobre a subvención pagada, co fin de acreditar a efectiva aplicación dos fondos á actividade para a que foron concedidos, o correcto financiamento da actividade e o cumprimento de todas as demais obrigas formais e materiais que lle impón este convenio de colaboración.
2. Simultaneamente, de acordo co previsto na Lei 6/1985, do 24 de xuño, do Consello de Contas de Galicia, a ARE queda sometida aos procedementos de fiscalización que leven a cabo o Concello de Contas de Galicia ou, no seu caso, segundo o previsto na Lei Orgánica 2/1982, do 12 de maio, aos procedementos de enxuizamento contable que poida incoar o Tribunal de Contas, e a calquera outro órgano de control, nacional ou europeo.


IX. Natureza, interpretación e xurisdición competente
1. Este convenio ten natureza administrativa e para resolver as dúbidas que xurdan na interpretación das súas cláusulas, aplicaranse as disposicións contidas na Lei 38/2003, do 18 de novembro, xeral de subvencións, e na Lei 9/2007, do 13 de xuño, de subvencións de Galicia. Subsidiariamente, aplicarase a normativa de contratos do Sector Público e de procedemento das Administracións Públicas.
2. Corresponderanlle aos órganos da xurisdición contencioso-administrativa, segundo a distribución de competencias prevista na Lei 29/1998, do 13 de xullo, reguladora da dita xurisdición, o coñecemento as cuestións litixiosas que poidan xurdir a consecuencia deste convenio.
Faise constar que este convenio aprobouse o 16 de agosto de 2022 pola Resolución da Alcaldía núm. 667/2022.


María Isla Avión                    			Adolfo Muíños Sánchez



Presidenta de SOGAPS                             Alcalde do Concello de Rianxo



A secretaria



Patricia Sánchez Castelo


	Ano 2022
	Subvencións nominativas

	ANEXO VI
	XUSTIFICACIÓN DE GASTO REALIZADO PARA COBRAMENTO DE SUBVENCIÓN

	

XUSTIFICANTES QUE SE ACHEGAN

	Nº
	CONCEPTO
	PROVEEDOR
	IMPORTE €

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	TOTAIS.........
	

	TOTAL DA XUSTIFICACIÓN
	



      Rianxo,  ____ de  _________________ de 2022
 
 Asdo. __________________________




	
	Ano 2022
	Subvencións nominativas

	ANEXO VIII
	CERTIFICADO DO SECRETARIO/A DE TERSE  REALIZADO AS ACTIVIDADES OBXECTO DE SUBVENCIÓN, ASÍ COMO OS CORRESPONDENTES PAGOS



D.____________________________________, con DNI _______________, enderezo no ______________________________________, como secretario da entidade ________________________________________.                          
                                                             

CERTIFICO
1.- Que no exercicio de 2022 solicítase  unha subvención do Concello de Rianxo por importe de __________€  co seguinte obxecto: GASTOS DE VIAXE DE VACACIÓNS EN PAZ (ACOLLEMENTO EN RIANXO)
2.- Que se cumpriu a finalidade da subvención solicitada mediante a realización de actividades indicadas no proxecto aportado a efectos de solicitude, actividades para as que, se é o caso, será concedida a subvención.
3.- Que o importe do gasto derivado do proxecto de actividades ascendeu a                           _______________ €, estando xa efectuados os pagos que corresponden.
E para que así conste, para os efectos de xustificación e cobro da subvención referida, realizo o certificado.

Rianxo, ______  de   __________________  de 2022

Sinatura





Este documento asinado por medios electrónicos pode ser cotexado co seu orixinal co Código de Verificación Dixital (CVD) que se indica á marxe na Sede Electrónica do Concello de Rianxo https://sede.concelloderianxo.gal (artigo 27.3.c da Lei 39/2015).

